OpenLLM-France/wikimedia huggingface dataset:
# Sopiko Guramishvili

Sopiko Guramishvili (en georgià: სოფიკო გურამიშვილი; nascuda l'1 de gener de 1991) és una jugadora d'escacs georgiana, que té els títols de Gran Mestre Femení des de 2009 i el de Mestre Internacional des de 2012.
El 18 de juliol de 2015 es va casar amb el GM neerlandès Anish Giri.
A la llista d'Elo de la FIDE del desembre de 2021, hi tenia un Elo de 2373 punts, cosa que en feia la jugadora número 70 (en actiu) dels Països Baixos, i la número 75 del rànquing mundial femení. El seu màxim Elo va ser de 2441 punts, a la llista de novembre de 2013.

## Resultats destacats en competició

El 2003 fou subcampiona del món Sub-12 femenina i el 2006 es proclamà campiona del món Sub-16 femenina.

## Notes i referències

* 1 2 «Nota biogràfica de Sopiko Guramishvili» (en anglès). Chessgames.com. [Consulta: 3 octubre 2015].
* ↑ Another Chess Wedding: Anish Giri becomes a Son in Law of Georgia, and Sopiko Guramishvili Marries One of the World's Top Players - chess-news.ru, 18 de juliol de 2015
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 4 octubre 2015].
* ↑ Posició al rànquing mundial i evolució Elo de Sopiko Guramishvili «benoni.de» (en alemany). Arxivat de l'original el 2015-10-05. [Consulta: 4 octubre 2015].
* ↑ «World Youth Chess Championship 2003 - Girls-12». Chess-Results. [Consulta: 3 octubre 2015].
* ↑ «World Youth Chess Championship 2006 Girls -16». Chess-Results. [Consulta: 3 octubre 2015].
# Édazi

Édazi (en rus: Эдази) és un poble de l'óblast de Leningrad, a Rússia, que el 2017 tenia 56 habitants.
# Éder Aleixo de Assis

* Per a altres significats, vegeu «Éder».
Éder Aleixo de Assis, també conegut com a Éder o Éder Assis (Vespasiano, Minas Gerais, 25 de maig de 1957), és un exfutbolista brasiler.

## Referències

* ↑ National Football Teams profile
* ↑ «Todos os brasileiros - 1982» (en portuguès). FolhaOnline, 09-12-2005. [Consulta: 16 desembre 2017].
# Àrees de Chennai

Les àrees de Chennai són les parts de la ciutat de Chennai a Tamil Nadu, amb característiques determinades pròpies. La ciutat de Chennai i les seves àrees estan sota govern de la Corporació Municipal de Chennai. Les àrees són:
| Adambakkam Adyar Alandur Alwarpet Ambattur Anna Nagar Ashok_Nagar Avadi Ayanavaram Besant Nagar Chetput Chrompet | Guindy IIT Madras ICF K.K. Nagar Kilpauk Kodambakkam Koyambedu Kodungaiyur Madhavaram Koyambedu Kodungaiyur Madhavaram | Madipakkam Mandaveli Mount Road Mylapore Nungambakkam Nanganallur Pattabiram Perambur Perungudi Poonamallee Purasaiwalkam Royapettah | Royapuram Saidapet Saligramam Tambaram Teynampet Tharamani Theagaraya Nagar Thiruninravur Thiruvanmiyur Thiruvotriyur | Triplicane United India Colony Velachery Vadapalani Villivakkam Virugambakkam Washermanpet West Mambalam |
La ciutat té 155 seccions o wards. Vegeu Wards de Chennai.
# Àrea urbana de Mende

L'Àrea urbana de Mende és una àrea urbana francesa centrada a la ciutat de Mende, al departament del Losera.

## Característiques

Amb la definició que dona l'INSEE, l'àrea urbana de Mende es compon de 14 municipis, tots del departament del Losera que sumen un total de 16425 habitants, cosa que la converteix en la 296a àrea urbana francesa.
Només hi ha un sol pol urbà, que és Mende.
| Departament | Municipis | Municipis (%) | Superfície (km²) | Superfície (%) | Població (1999) | Població (%) |
| Losera | 14 | 7,6 | 367,76 | 7,1 | 16.425 | 22,3 |

## Municipis

A continuació els municipis que formen part de l'àrea urbana.
| Code INSEE | Municipi | Tipus | Departament | Superfície (km²) | Població (1999) | Densitat (hab./km²) |
| 48013 | Badaroux | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48016 | Balsièges | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48018 | Barjac | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48029 | Le Born | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48030 | Brenoux | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48037 | Chadenet | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48042 | Chastel-Nouvel | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48055 | Cultures | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48081 | Lanuéjols | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48095 | Mende | Pol urbà | Losera | Plantilla:Smn | Plantilla:Smn | Plantilla:Smn |
| 48111 | Pelouse | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48137 | Saint-Bauzile | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48147 | Saint-Étienne-du-Valdonnez | municipi monopolaritzat | Losera | Plantilla:Smn | Plantilla:Smn | Plantilla:Smn |
| 48157 | Sainte-Hélène | municipi monopolaritzat | Losera | Plantilla:Smn | Plantilla:Smn | Plantilla:Smn |
| | Total | | | Plantilla:Smn | Plantilla:Smn | Plantilla:Smn |

## Vegeu també

* Llista de municipis de la Losera
# Àdino

Àdino (en rus: Адино) és un poble de l'óblast de Vladímir, a Rússia, segons el cens del 2010 tenia 274 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Étrelles

Étrelles (en bretó Stredell, en gal·ló Estrèll) és un municipi francès, situat a la regió de Bretanya, al departament d'Ille i Vilaine. L'any 2006 tenia 2.479 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.232 | 1.251 | 1.327 | 1.486 | 1.809 | 2.130 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Bernard Rubin | UDF |
| 2001- | Marie-Christine Morice | Divers droite |
# Àhmad Abu-Nasr ibn Nidham-al-Mulk

Àhmad Abu-Nasr ibn Nidham-al-Mulk (Balkh, ? - ?, 1149/1150) fou un visir seljúcida i abbàssida i fill del famós visir seljúcida Nidham-al-Mulk (mort en 1092).
Va néixer a Balkh fill de l'esmentat visir i d'una princesa georgiana, filla o neboda del rei Bagrat III l'unificador de Geòrgia i que anteriorment havia estat casada (o almenys promesa) a Alp Arslan. En vida del seu pare va viure a Isfahan i Hamadan, i també uns anys després del 1092.
El 1006/1007 va anar a la cort del sultà Muhàmmad ibn Màlik-Xah per presentar una queixa contra el rais (cap) de Hamadan i en arribar a la cort el sultà el va nomenar visir (juny de 1107) per substituir Sad-al-Mulk Abu-l-Mahàssin que acaba de ser executat com a sospitós d'heretge. El nomenament fou degut principalment a la reputació del seu pare i els títols d'aquest li foren atorgats (Kiwam-ad-Din, Sadr-al-Islam i Nidham-al-Mulk).
Fou visir per quatre anys en els quals va acompanyar el sultà a l'expedició del 1107/1108 a Bagdad i l'Iraq en la qual l'exèrcit seljúcida va derrotar i matar a Numaniya a l'emir mazyàdida d'Hilla Sàdaqa ibn Mansur anomenat «el rei dels àrabs». El 1109 el sultà va enviar a l'amir Čavlı Saqāvū a assetjar als ismaïlites a Alamut i Ostavand, però no van aconseguir res i en arribar l'hivern es van retirar; aquesta derrota va encaminar al sultà cap a una imminent destitució del visir: el 1010 fou objecte d'un atemptat ismaïlita a la mesquita de Bagdad, que va fracassar; la seva destitució es va produir no gaire després (1010/1011) sent substituït per Katir al-Mulk Abu Mansur Maybodi. Segons Ibn al-Athir, Àhmad es va retirar a la vida privada a Bagdad mateix, però segons l'historiador Anushirwan ibn Khalid, va ser empresonat pel sultà durant deu anys.
El 1122 era sultà Mahmud ibn Muhàmmad i tenia com a visir al seu germà Xams-al-Mulk Uthman, un altre dels fills de Nidham-al-Mulk. En aquell moment el visir abbàssida Amid-ad-Dawla Jalal-ad-Din Hàssan ibn Alí fou destituït i empresonat i el sultà Mahmud li va imposar un nou visir de la seva elecció i confiança, que fou Àhmad Abu-Nasr ibn Nidham-al-Mulk (octubre del 1122). En aquest càrrec va lluitar contra el mazyàdida Dubays ibn Sàdaqa. Poc després el sultà Mahmud va destituir al seu visir Shams al-Mulk Uthman ibn Nizam al-Mulk i el va fer executar; llavors el califa es va considerar legitimat per desfer-se del seu propi visir, germà de l'executat i el va destituir el 1123.
Àhmad es va retirar a una madrassa fundada pel seu pare a Bagdad, la Nidhamiyya, on va viure els darrers 25 anys de la seva vida. Va morir el 1149/1150.

## Bibliografia

* C. L. Klausner, The Seljuk Vizierate, a Study of Civil Administration 1055-1194, Cambridge, Massachusetts, 1973

## Notes

* ↑ En ocasió de la campanya seljúcida al Caucas el 1064
* ↑ Fins aleshores només portava el làqab de Zia-al-Mulk
# Àhmad ad-Damurdaixí

Àhmad ad-Damurdaixí (àrab: أحمد الدمررداشي, Aḥmad ad-Damurdāxī) fou un militar i historiador egipci del segle xviii. Serví en un regiment del Caire. L'àrab no era pas la seva llengua materna i el seu origen ètnic és incert.
Va escriure l'única crònica redactada per un membre de l'elit militar, que duu per títol Ad-durra al-mussana fi-akhbar al-kinana, que cobreix el període 1688-1755.

## Referències

* Holt, P.M. «al-Damurdās̲h̲ī». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 21 de maig de 2016 <http://www.encquran.brill.nl/entries/encyclopaedia-of-islam-2/al-damurdashi-SIM_1688> Primera edició en línia: 2012. Primera edició impresa: ISBN 9789004161214, 1960-2007.
# Émile Stijnen

Émile Stijnen (2 de novembre de 1907 - 27 de març de 1997) fou un futbolista belga.

## Selecció de Bèlgica

Va formar part de l'equip belga a la Copa del Món de 1938.
Fou entrenador a Beerschot VAC.

## Referències

* ↑ Player page at weltfussball.de
* ↑ «Player caps at the site of the URBSFA». Arxivat de l'original el 2011-05-25. [Consulta: 14 gener 2018].
* ↑ «Player page at fifa.com». Arxivat de l'original el 2015-04-16. [Consulta: 14 gener 2018].
* ↑ List of captains at la Dernière Heure
* ↑ «Coaching dates at beerschot.wimmel.be». Arxivat de l'original el 2013-11-04. [Consulta: 14 gener 2018].
# Ànguelos Bassinàs

Ànguelos Bassinàs (Calcis, 3 de gener de 1976) és un exfutbolista grec.

## Carrera

En l'edat de dotze anys Àngelos Bassinàs canviava Atenes per Panathinaikos FC. El 1995 firmava un contracte professional en la mateixa associació i es quedava allà fins al setembre de 2005. Amb el Panathinaikos, Bassinàs aconseguí dos campionats nacionals així com una victòria de copa. Des del gener de 2006 jugà en el centre del camp defensiu amb el Reial Mallorca. Abans el grec tenia ofertes d'equips com Birmingham City, Olympique de Marsella o Sampdoria.
L'estiu de 2008, Àngelos Bassinàs va signar un contracte de tres anys amb l'AEK Atenes F.C. No obstant això, el 2 febrer 2009 va anar de l'AEK a Anglaterra per signar amb el Portsmouth, que va lluitar el maig de 2010 la Premier League i va arribar a la final de la Copa FA de 2010. L'agost de 2010 va signar un contracte per un any amb l'Athlétic Club Arles-Avignon, acabat d'ascendir a la Primera divisió francesa, on va trobar el seu vell company a l'equip nacional d'Àngelos Kharisteas.
Actualment està retirat del futbol.
L'any més reeixit de Bassinàs va ser la temporada 2003/2004, quan fou campió d'Europa amb la selecció nacional grega a Portugal.
El seu debut a la selecció nacional li arribaria a l'edat de 22 anys al 18 d'agost de 1999, jugant contra la selecció de futbol d'El Salvador (Grècia guanyava amb 7-0). Entretant és capità de la selecció nacional grega i va, al seu capdavant, al Campionat d'Europa de futbol 2008, a Àustria i Suïssa. Allà jugava en tots tres partits com a capità, no podia evitar tanmateix l'eliminació decebedora dels grecs.

## Clubs

| Club | País | Año |
| Panathinaikos FC | Grècia | 1995-2006 |
| Reial Mallorca | Espanya | 2006-2008 |
| AEK Atenes F.C. | Grècia | 2008 |
| Portsmouth FC | Anglaterra | 2009-2010 |
| Athlétic Club Arles-Avignon | França | 2010-2011 |

## Internacional

Ha estat internacional amb la selecció de futbol de Grècia, ha jugat 91 partits internacionals i ha marcat 7 gols.

## Palmarès
### Nacional

| Títol | Club | País | Any |
| Lliga grega de futbol | Panathinaikós | Grècia | 1995-1996 |
| Lliga grega de futbol | Panathinaikós | Grècia | 2003-2004 |
| Copa grega de futbol | Panathinaikós | Grècia | 2003-2004 |

### Internacional

| Títol | Club | País | Any |
| Eurocopa | Grècia | Portugal | 2004 |

## Enllaços externs

* Pàgina web oficial d'Ànguelos Bassinàs Arxivat 2007-06-05 a Wayback Machine. (grec) (anglès)
# Joan Gaspart

Joan Gaspart és el nom dels següents personatges:
* Joan Gaspart i Bonet (1916-2002), empresari català.
* Joan Gaspart i Solves (1944-), empresari i expresident del Barça.
# Cal Capella (l'Hospitalet de Llobregat)

Cal Capella és una masia de l'Hospitalet de Llobregat, inclosa a l'Inventari del Patrimoni Arquitectònic de Catalunya.

## Història

Construïda a finals del segle xix, es convertí en restaurant el 1977.

## Descripció

Masia de tres cossos adossats longitudinalment, el central més alt que els laterals. Coberta de teula àrab a dues vessants en els dos primers i a una en el cos posterior. Els murs utilitzen la pedra i el maó arrebossats, que ha caigut en bona part de la part posterior. L'entrada a la masia es troba en el cos central. Hi ha poques obertures i són rectangulars. Les bigues de la planta baixa són de fusta i la distribució és pràcticament la original.

## Referències

* 1 2 «Cal Capella». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Cal Capellà (Restaurant La Marina)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.

## Enllaços externs

* «Cal Capellà (Restaurant La Marina)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Augustonèmetum

Augustonèmetum era la ciutat principal del poble gal dels arverns. Estrabó l'anomena Nemossus.
Inicialment s'anomenava Augustonèmetum, i amb aquest nom l'esmenta Claudi Ptolemeu (Αὐγουστονέμετον) i la Taula de Peutinger. Ammià Marcel·lí l'anomena simplement Arverni, potser perquè feia referència al poble dels arverns. Plini el Vell parla d'una estàtua colossal de Mercuri feta "in civitate Galliae Arvernis" (a la ciutat d'Arvernis a la Gàl·lia), referint-se a la que s'havia anomenat Augustonèmetum.
És l'actual Clarmont, que no porta ni el nom antic ni el més nou. Es fa derivar de "Clarus Mons". Aimoin de Fleury, un cronista benedictí de l'edat mitjana, parla d'Arvernis quae Clarus mons dicitur (Arvernis, a la que anomenen Clarus Mons), que confirma la seva identificació.

## Referències

* ↑ Smith, William (ed.). «Augustonementum». Dictionary of Greek and Roman Geography (1854). [Consulta: 16 febrer 2021].
# Cesarodúnum

Cesarodúnum era la ciutat principal dels gals túrons de la regió del Loira. És l'actual Tours.
Juli Cèsar parla dels túrons, però no menciona cap ciutat. En parla per primer cop Claudi Ptolemeu (Καισαρόδουνον), i amb el mateix nom apareix a la Taula de Peutinger. A la Notitia provinciarum et civitatum Galliae se l'anomena Gallia Civitas Turonorum, d'on prové el nom de Tours. No en queden restes amb l'excepció d'uns fragments de les muralles.

## Referències

* ↑ Smith, William (ed.). «Caesarodunum». Dictionary of Greek and Roman Geography (1854). [Consulta: 16 febrer 2021].
# Hutt (La Guerra de les Galàxies)

Els hutt són una raça de l'univers fictici de la Guerra de les Galàxies.
Apareixen en L'Amenaça Fantasma, El Retorn del Jedi, en l'edició especial de Una Nova Esperança i en l'última pel·lícula d'animació La guerra dels Clons.
També apareixen en diversos jocs de Star Wars, incloent aquells basats en les pel·lícules, i la sèrie Knights of the Old Republic. Es caracteritzen per ser poc amistosos i generalment estar involucrats en el crim organitzat.
En la sèrie de còmics Tals of the Jedi (històries del Jedi): Golden Age of the Sith (edat daurada dels sith) i Tales of the Jedi (contes del Jedi): The Fall of the Sith Empire (la caiguda de l'imperi sith), hi ha un personatge hutt anomenat Aarrba que és simpatitzant als personatges principals, Gav i Jori Daragon.

## Descripció

Els hutt són una espècie de gasteròpodes amb braços xicotets, boques profundes, llargues llengües i grans ulls, que controlen, com gàngsters galàctics, un gran territori espacial, dit l'Espai Hutt. L'espècie és originària del planeta Varl, però van adoptar a Nal Hutta com el seu món llar.
Un hutt adult és una criatura obesa, pesant en total més o menys una tona. Tal vegada inconscientment, ells es van tornar sedentaris, passant els seus dies en absoluta fluixesa, i viatjant en repulsors o en plataformes tirades per esclaus. Molta de la seua massa descansa en les seues llargues i grans cues. En la societat hutt, l'obesitat equival a poder i estatus, mentre els hutt prims són considerats desafortunats i febles.
De fet, l'amplària d'un hutt, sobrepès i poderosa musculatura, els permet moure's molt més ràpid que els seus peus, que van acabar unint-se a la cua. La seua amplària, la seua gran capa de greix i volum és fruit de l'evolució, mantenint la temperatura del seu cos. De fet, la pell d'un hutt és prou gruixuda per a resistir molts trets làser abans de tocar un òrgan vital. Això dona al hutt prou temps per a aixafar el seu atacant. També són resistents a molts elements químics que per a altres races són letals.

## Hutt destacats

* Jabba el Hutt
* Gardulla la Hutt
* Rotta el Hutt
* Ziro el Hutt
* Grappa el Hutt
* Beldorion el Hutt

## Referències

* ↑ «Jabba the Hutt» (en anglès). starwars.com. [Consulta: 16 desembre 2023].
* ↑ Kane, Alex. Star Wars: Knights of the Old Republic (en anglès). Boss Fight Books, 2019-07-31. ISBN 978-1-940535-21-0.
* ↑ Anderson, Kevin J. Star Wars Legends Epic Collection: Tales Of The Jedi Vol. 2 (en anglès). Marvel Entertainment, 2022-06-29. ISBN 978-1-302-94185-7.
* ↑ Col, Riccardo De. Hutt Stories (en anglès). Europa Edizioni, 2020-12-31. ISBN 979-12-201-0730-3.
* ↑ Burkett, Dan. Mindless Philosophers and Overweight Globs of Grease: Are Droids Capable of Thought? (en anglès). Wiley, 2015-09-18, p. 229–239. DOI 10.1002/9781119038092.ch20. ISBN 978-1-119-03806-1.

## Enllaços externs

* L'espècie Hutt a Starwars.com databank (anglès)
* L'espècie Hutt a Wookieepedia, Wikia (anglès)
# Wikimedia Commons

    Per a informació sobre els arxius de Wikimedia Commons vegeu Ajuda:Carregar un arxiu a Commons.
Wikimedia Commons (també anomenat Commons o Wikicommons) és un magatzem de contingut multimèdia lliure incloent imatges, àudio i vídeo. Els arxius que els usuaris inclouen poden fer-se servir en altres projectes de la Fundació Wikimedia i arreu, sempre que es compleixin les llicències corresponents.

## Història

El projecte es va iniciar el 7 de setembre de 2004, al novembre de 2004 ja emmagatzemava 10.000 arxius multimèdia i el desembre del 2012 ja 12 milions. Wikicommons va estrenar la versió 1.4 del programari MediaWiki. L'abril del 2016 tenia més de 30 milions de fitxers.

## Idiomes

L'idioma principal a la Wikimedia Commons és l'anglès, però els usuaris registrats poden configurar a les seves preferències l'idioma en què prefereixen que es mostrin els missatges del programari i, a més a més, hi ha pàgines que han estat traduïdes a diversos idiomes.

## Copyrights i llicències

Des del 2004 a Wikimedia Commons no és permès incloure arxius llicenciats sota una llicència que no sigui lliure o no en permeti l'ús comercial. S'accepten arxius amb llicències com la GFDL o les versions no restrictives amb l'ús comercial de Creative Commons, com CC-BY-SA o superiors.

## Referències

* ↑ Aggarwal, Charu C. Machine Learning for Text (en anglès). Springer Nature, 2022-05-04, p. 455. ISBN 978-3-030-96623-2.
* ↑ Wikipedia, The Free Collaborative Encyclopaedia: The unexpected rise of one of the world’s most popular sites (en anglès). 50Minutes.com, 2017-11-03. ISBN 978-2-8080-0248-6.
* ↑ Ayers, Phoebe; Matthews, Charles; Yates, Ben. How Wikipedia Works: And how You Can be a Part of it (en anglès). No Starch Press, 2008, p. 421. ISBN 978-1-59327-176-3.
* ↑ Rodríguez Posada, Emilio José; González Berdasco, Ángel; Sierra Canduela, Jorge A.; Navarro Sanz, Santiago; Saorín, Tomás «Wiki Loves Monuments 2011: experiència a Espanya i reflexions des de la difusió del patrimoni cultural». Digithum, 14, 31-05-2012. ISSN: 1575-2275.
* ↑ Ebersbach, Anja; Glaser, Markus; Heigl, Richard; Warta, Alexander. Wiki: Web Collaboration (en anglès). Springer Science & Business Media, 2008-05-20, p. 137. ISBN 978-3-540-68173-1.
* ↑ Barker, Phil; Campbell, Lorna M. «Technology Strategies for Open Educational Resource Dissemination». A: Patrick Blessinger, TJ Bliss (eds). Open Education: International Perspectives in Higher Education. Open Book Publishers, 2016, p. 59. ISBN 978-1-78374-278-3.
* ↑ Okoli, Chitu «Beyond Open Source Software: An Introduction to Researching Open Content». SSRN Electronic Journal, 2010. DOI: 10.2139/ssrn.1954869. ISSN: 1556-5068.

## Enllaços externs

* Wikimedia Commons: Pàgina principal en català del projecte.
# Almirallat Britànic

L' Almirallat britànic era un departament del govern del Regne Unit. Format per personal de la marina de guerra i personal civil, presidit pel primer "Sea lord" (Primer Lord del Mar), element no militar. Va ser antigament el responsable de la Marina Reial Britànica. Originalment ostentat per una sola persona, el títol de Lord High Admiral, però des del segle xviii ja va ser invariablement "en comissió" i exercit pel Consell de l'Almirallat, oficialment conegut com The Commissioners for Exercising the Office of Lord High Admiral of the United Kingdom of Great Britain and Northern Ireland, & c. (en català: "Els caps per a l'exercici del càrrec de Lord High Admiral del Regne Unit de la Gran Bretanya i Irlanda del Nord, & c"). L'última part del nom oficial va anar variant entre Anglaterra, Gran Bretanya i Regne Unit de la Gran Bretanya i Irlanda del Nord depenent del període històric.
El 1964, les funcions de l'Almirallat van ser transferides a un nou Consell de l'Almirallat, el qual és un comitè del tripartit Consell de Defensa del Regne Unit i part del Ministeri de Defensa.

## Referències

* ↑ Hamilton, C. I.. The Making of the Modern Admiralty: British Naval Policy-Making, 1805–1927 (en anglès). Cambridge University Press, 3 February 2011, p. 56. ISBN 9781139496544.
* ↑ Ministry of Defence. The Government's expenditure plans 2004–05 to 2005–06. Londres: Stationery Office, 2004, p. 8. ISBN 9780101621229.
* ↑ The Making of the Modern Admiralty: British Naval Policy-Making, 1805–1927.
* ↑ The Government's expenditure plans 2004–05 to 2005–06.
* ↑ «Admiralty, and Ministry of Defence, Navy Department: Correspondence and Papers». [Consulta: 3 març 2017].
* ↑ «Admiralty, and Ministry of Defence, Navy Department: Correspondence and Papers». [Consulta: 3 març 2017].
* ↑ Archives, The National. «Admiralty, and Ministry of Defence, Navy Department: Correspondence and Papers». discovery.nationalarchives.gov.uk. National Archives, 1660–1976, ADM 1. [Consulta: 3 març 2017].